Na osnovu člana 257. stav 1. tačka l), u vezi sa članovima 229. i 230. Zakona o privrednim društvima („Službene novine Federacije BiH“ broj: 81/15) – u daljem tekstu: Zakon o privrednim društvima, člana 88. tačka 10. Statuta „Centrotrans-Tranzit“ d.d. Sarajevo (u daljem tekstu: Statut Društva) i Odluke Nadzornog odbora Društva o ponovnom sazivanju XXVII (27.) redovne Skupštine Društva broj NO-XVII-154/21 donesene na XVII (17.) sjednici Nadzornog odbora Društva, održanoj 13.10.2021. godine, Nadzorni odbor Društva objavljuje

**O B A V J E Š T E NJ E**

**O PONOVNOM SAZIVANJU XXVII (27.) REDOVNE SKUPŠTINE**

**„CENTROTRANS-TRANZIT“ D.D. SARAJEVO**

**I**

Obavještavaju se dioničari Centrotrans-Tranzit d.d., Sarajevo (u daljem tekstu: Društvo) da će se XXVII (27.) redovna Skupština Društva održati na dan  **17.11.2021. godine, u prostorijama Društva, ulica Kurta Schorka broj 8, Sarajevo, sa početkom u 12:00 sati.**

Za Skupštinu se utvrđuje slijedeći dnevni red:

1. Izbor Predsjednika skupštine;
2. Izbor dva ovjerivača zapisnika;
3. Razmatranje i usvajanje godišnjeg finansijskog izvještaja „Centrotrans-Tranzit“ d.d. Sarajevo za 2020. godinu, sa izvještajem Nadzornog odbora, Odbora za reviziju i Vanjskog revizora;
4. Donošenje Odluke o pokriću gubitka za poslovnu 2020. godinu
5. Donošenje Odluke o izboru Vanjskog revizora za poslovnu 2021. godinu.
6. Donošenje Odluke o razrješenju članova Odbora za reviziju Društva zbog isteka mandata;
7. Donošenje Odluke o izboru i imenovanju članova Odbora za reviziju
8. Donošenje Odluke o razrješenju članova Nadzornog odbora Društva zbog isteka mandata;
9. Donošenje Odluke o izboru i imenovanju članova Nadzornog odbora Društva

Skupštinom će, do izbora Predsjednika Skupštine (koji se bira većinom glasova između prisutnih dioničara i punomoćnika dioničara), predsjedavati prisutni dioničar ili punomoćnik dioničara sa najvećim brojem dionica sa pravom glasa.

Utvrđivanje kvoruma i rezultata glasanja na Skupštini vršit će Odbor za glasanje u sastavu: Admir Pašić, Aida Šantić i Kenan Klačar. Zapisničar na Skupštini je Enisa Zgodić

**II**

**Izmjene dnevnog reda i prijedloga odluka:**

Dioničar, punomoćnik dioničara ili grupa dioničara sa najmanje 5% ukupnog broja dionica s pravom glasa ima pravo pismeno predložiti izmjenu dnevnog reda i/ili pripremljenih prijedloga odluka za Skupštinu, a u roku od osam dana od dana objavljivanja ovog obavještenja.

Pravo odlučivanja na Skupštini ima dioničar koji se na Listi dioničara kod Registra vrijednosnih papira BiH nalazio 30 dana prije datuma održavanja Skupštine ili posljednjeg radnog dana koji prethodi tom roku ako on pada u neradni dan.

**III**

**Način postupka prijave za učešće, davanje punomoći i utvrđivanje zastupljenosti i glasanja na Skupštini:**

U radu i odlučivanju na XXVII (27.) redovnoj Skupštini mogu učestvovati svi dioničari Društva u skladu sa Zakonom, lično ili putem punomoćnika po osnovu **ovjerene pisane punomoći, potpisane od strane dioničara-vlastodavca i punomoćnika.** Dioničar ili punomoćnik dioničara dužan je podnijeti prijavu za učešće u radu i odlučivanju Skupštine, neposrednom predajom, preporučenom poštom ili na e-mail adresu (centrotranstranzit@gmail.com), najkasnije tri dana prije dana određenog za održavanje Skupštine. Glasanje će se vršiti putem glasačkih listića.

**Podnošenje prijedloga kandidata za člana Nadzornog odbora**

Kandidata za člana Nadzornog odbora može predložiti dioničar ili grupa dioničara sa najmanje 5% dionica sa pravom glasa. Prijedlog kandidata za člana Nadzornog odbora podnosi se pisano, najkasnije osam dana od dana objavljivanja ovog Obavještenja-član 249. Zakona o privrednim društvima (Službene novine FBiH 81/15).

**Uvid u materijale za Skupštinu**

Uvid u navedene isprave i materijale pripremljene za Skupštinu može se izvršiti neposredno u sjedištu Centrotrans-Tranzit” d.d., Sarajevo, ulica Kurta Schorka broj 8, Sarajevo.

SARAJEVO,13.10.2021.

BROJ:NO-XVII-155/21

**Predsjednik**

**Nadzornog odbora**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Bursać Nedjeljko**